༄༅། ། ཨོཾ་བདེ་ལེགས་ཀུན་གྱི་རྩ་བ་བླ་མ་དང༌། ། ཡི་དམ་མཁའ་འགྲོ་ཆོས་སྐྱོང་
སྲུང་མའི་ཚོགས།། སྣང་སྲིད་སྡེ་བརྒྱད་ཡུལ་ལྷ་གཞི་བདག་བཅས། ། མཆོད་པའི་
གནས་འདིར་ཐོགས་མེད་སྤྱན་དྲངས་གྱུར། ། གསང་བདག་ཐུགས་སྤྲུལ་སྐྱེས་མཆོག་
རྡོ་རྗེ་ལེགས། ། སྲིད་གསུམ་དབང་བྱེད་དམ་ཉམས་སྲོག་གི་བདུད། ། ཞི་རྒྱས་དབང་
དྲག་སྣ་ཚོགས་སྤྲུལ་བའི་སྐུར། ། སྟོན་མཛད་དགྲ་ལྷའི་གཙོ་བོ་གནས་འདིར་གཤེགས། །
དབྱངས་ཀྱི་དཔལ་མོ་མི་སྡུག་སྲིན་མོའི་གཟུགས། ། དམ་ཉམས་རྗེས་གཅོད་ལེགས་
ཉེས་སྟངས་འཛིན་པ། ། མཁའ་འགྲོའི་དབང་ཕྱུག་ཤ་ཟ་ཧོར་མོ་སོགས། ། རྒྱུད་
གསུམ་དྲེགས་པའི་དཔུང་ཀུན་གནས་འདིར་གཤེགས། ། ས་བཅུའི་དབང་ཕྱུག་རྨ་
རྒྱལ་སྦོམ་ར་ཆེ། ། སྲིད་པའི་ལྷ་ཆེན་གཡུ་རྩེ་གཉན་གྱི་རྒྱལ། ། ནོར་བདག་དངུལ་བུམ་
ཤ་བྲན་སྨུག་པོ་སོགས། ། མདོ་སྨད་ལྷ་སྲིན་དྲེགས་པའི་ཚོགས་རྣམས་གཤེགས། །
བསྟེན་ཅིང་མཆོད་པའི་མྱུར་མགྱོགས་དགྲ་ལྷའི་གཙོ། ། གཉན་རྒོད་ཡིད་བཞིན་དུང་
ཞལ་ཡབ་ཡུམ་སྲས། ། ལྷ་རི་མཆེད་གསུམ་དགེ་བསྙེན་ལ་སྒོ་དཀར། ། རྒོད་ཚང་སྟག་
ཕྲུག་ཡབ་ཡུམ་འཁོར་བཅས་སོགས། ། བདག་ཅག་སྲུང་ཞིང་སྐྱོབ་མཛད་འཁོར་
འདས་ཀྱི། ། མཐུ་ལྡན་སྲུང་མ་མ་ལུས་གནས་འདིར་བྱོན། ། རང་རང་དགྱེས་པའི་
གདན་ལ་ལེགས་བཞུགས་ནས། ། དམ་ཚིག་བཞིན་དུ་སྡོང་གྲོགས་གཡེལ་མེད་མཛོད། །
སྔགས་དང་ཏིང་འཛིན་ཕྱག་བརྒྱའི་རྟེན་འབྲེལ་ལས། ། ལེགས་འོང་དམ་རྫས་སྤྱན་
གཟིགས་མཆོད་པའི་སྤྲིན། ། དམ་རྫས་གཏོར་ཚོགས་བདུད་རྩིའི་རྒྱ་མཚོ་ཆེ། ། འདོད་
ཡོན་ལྔ་ལྡན་བསང་གི་མཆོད་པ་ཡིས། ། འཇིག་རྟེན་འདས་དང་མ་འདས་སྲུང་མའི་
ཚོགས། ། གསོལ་ལོ་མཆོད་དོ་དགྱེས་ཤིང་ཚིམ་མཛོད་ལ། ། གཞི་ལམ་བྱེས་གསུམ་
ཉིན་མཚན་དུས་དྲུག་ཏུ། ། ལུས་དང་གྲིབ་བཞིན་འབྲལ་མེད་མགོན་སྐྱབས་མཛོད། །
ནད་གདོན་དམག་མཚོན་བྱད་ཕུར་ཁ་སྨྲས་སོགས། ། བར་ཆད་གནོད་པའི་གཡུལ་ངོ་
ལས་རྒྱལ་ཞིང་། ། ཚེ་རིང་ནད་མེད་ཟས་ནོར་འབྱོར་པ་རྒྱས། ། ལུས་ངག་ཡིད་ཀྱི་རྣམ་
དཀར་བྱ་བའི་ལས། ། གང་བསམ་འགྲུབ་པའི་དབང་ཐང་རླུང་རྟ་བསྐྱེད། ། ཕ་རོལ་
- 276 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
དགྲ་སྡེའི་དཔུང་ཀུན་ཟིལ་གནོན་ཞིང་། ། དཀར་ཕྱོགས་ལྷ་ཡི་དབུ་འཕང་དགུང་
ལས་མཐོ། ། འཇིག་རྟེན་ཁམས་ཀུན་བཀྲ་ཤིས་སྣང་བས་ཁྱབ། ། ཕུན་ཚོགས་འདོད་
དགུའི་དངོས་གྲུབ་མ་ལུས་སྩོལ། ། ཞེས་བསྟེན་ཅིང་མཆོད་པའི་ལྷ་སྲུང་རྣམས་ཀྱི་གསོལ་མཆོད་
ཉུང་བསྡུས་འདི་ནི། སོག་ཚང་མ་ཅིག་སྐྱབས་ཀྱི་རྒྱུན་འདོན་གྱི་ཆེད་དུ། ༧ རོང་ཆེན་སྤྲུལ་མིང་བ་བློ་
བཟང་འཕྲིན་ལས་ཀྱིས་སྦྱར་བ་ཛ་ཡནྟུ།